**แบบที่ 2 แบบติดตามผลการดำเนินงานของเทศบาลเมืองสีคิ้ว**

**🙚🙘🙚🙘🙚🙘🙚🙘🙚🙘🙚🙘**

**1.**  **วัตถุประสงค์ของแบบ**

แบบติดตามผลการดำเนินงานของเทศบาลเมืองสีคิ้วรายปี เป็นเครื่องมือหนึ่งที่เทศบาลเมือง สีคิ้ว สามารถนำไปใช้ในการติดตามความก้าวหน้าในการดำเนินงานของเทศบาลเมืองสีคิ้ว ตามยุทธศาสตร์ ที่กำหนด โดยมีประเด็นในการติดตาม 2 ประเด็น คือ

(1) การติดตามผลการดำเนินงานและการเบิกจ่ายงบประมาณตามแผนพัฒนาท้องถิ่น (พ.ศ. 2561 – 2565)

(2) ผลการดำเนินงานและการเบิกจ่ายงบประมาณตามโครงการที่บรรจุในเทศบัญญัติงบประมาณรายจ่ายประจำปีงบประมาณ พ.ศ. 2565

**2. ประโยชน์**

(1) เป็นเครื่องมือสำหรับเทศบาลเมืองสีคิ้วที่จะนำไปใช้ในการติดตามความก้าวหน้า ในการดำเนินงานตามแผนพัฒนาท้องถิ่น ซึ่งนอกจากจะทำให้รับทราบถึงสถานการณ์ในการดำเนินงานแล้วยังสามารถใช้เป็น “สัญญาณเตือนภัยล่วงหน้า” ว่าแผนพัฒนาท้องถิ่นที่กำหนดสามารถเป็นไปตามเป้าหมายที่กำหนดหรือไม่

(2) เป็นเครื่องมือสำหรับองค์การบริหารส่วนจังหวัด ซึ่งเป็นหน่วยติดตามและประเมินผล (Monitoring and Evaluation Unit : M&E Unit) เพื่อใช้ในการติดตามผลการดำเนินงานขององค์กรปกครองส่วนท้องถิ่นในภาพรวม

**3. ระยะเวลาในการติดตาม**

แบบติดตามผลการดำเนินงานของเทศบาลเมืองสีคิ้ว เป็นแบบที่ใช้ในการติดตาม ผลการดำเนินงานของเทศบาลเมืองสีคิ้วปีละหนึ่งครั้ง โดยติดตามประเมินผลภายในเดือนธันวาคม 2565

**4. องค์ประกอบของแบบติดตามและประเมินผลแผน**

แบบติดตามผลการดำเนินงานของเทศบาลเมืองสีคิ้ว ประกอบไปด้วยเนื้อหา ที่สำคัญ 3 ส่วน คือ

ส่วนที่ 1 ข้อมูลทั่วไป

ส่วนที่ 2 ผลการดำเนินงานตามแผนพัฒนาท้องถิ่น

- จำนวนโครงการและงบประมาณตามแผนพัฒนาท้องถิ่น

- ผลการดำเนินงานตามแผนพัฒนาประจำปี

- การเบิกจ่ายงบประมาณ

ส่วนที่ 3 ปัญหาและอุปสรรคในการปฏิบัติงาน

**🙚🙘🙚🙘🙚🙘🙘**